Egerija (mitologija)
Egerija ( ili Aegeria) bila je, u rimskoj mitologiji, izvorska nimfa koje se poštovala u Ariciji zajedno s boginjom Dijanom, kao i s Kamenama (Muzama) kod Kapenskih vrata u Rimu, u podnožju brežuljka Celija. Trudnice su joj prinosile žrtve da bi im olakšala porođaj.

Etimologija 
Ime ove nimfe možda je povezano s glagolom egerere ("izneti, izbaciti"), jer, kako kaže Sekst Pompej Fest, "njoj su prinosile žrtve trudnice verujući da će im pomoći da brzo iznesu plod". Prema drugoj varijanti, njeno je ime povezano s rimskim rodom Egerijevaca (gens Egeria).

Mitologija 
Prema mitu, Egerija je bila ljubavnica ili supruga rimskog kralja Nume Pompilija. U Aricijskoj šumi poučavala je Numu kako treba vladati i kakvo poštovanje treba ukazivati bogovima. Nakon Numine smrti povukla se u Ariciju, gde je prolila toliko suza, da ju je boginja Dijana pretvorila u izvor. U Vergilijevoj Eneidi Egerija je grčkom junaku Hipolitu rodila Virbija, koji je bez sumnje bio lokalni italski heroj; ovo je upečatljiv primer načina na koji je poštovanje jednog grčkog božanstva ili heroja bilo "nakalemljeno" na poštovanje jednog čisto italskog junaka.

Reference

Literatura 
 

Rimska mitologija